
PËR SHPRONËSIMIN, PËR INTERES PUBLIK, të PRONARIT TË PASURISË sË PALUAJTSHME, PRONË PRIVATE, E CILA PREKET NGA NDËRTIMI I NJË KANALI, që SISTEMON UJËRAT, që DALIN NGA NJË TOMBINO në KM 29-870, në SEGMENTIN RRUGOR RROGOZHINË-ELBASAN

Në mbështetje të nenit 100 të Kushtetutës, të neneve 5, pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë pronë private, për interes publik”, dhe të nenit 8 të ligjit nr.9464, datë 28.12.2005 “Për Buxhetin e Shtetit të vitit 2006”, të ndryshuar, me propozimin e Ministrit të Punëve Publike, Transportit dhe Telekomunikacionit, Këshilli i Ministrave

VENDOSI:

1. Shpronësimin, për interes publik, të pronarit të pasurisë së paluajtshme, pronë private, e cila preket nga ndërtimi i një kanali, që sistemon ujërat, që dalin nga një tombino, në km 29-870,  në segmentin rrugor Rrogozhinë-Elbasan.
2. Shpronësimi të bëhet  në favor  të Drejtorisë së Përgjithshme të Rrugëve.
3. Pronari i pasurisë së paluajtshme, pronë private, që shpronësohet, të kompensohet në vlerë të plotë, për sipërfaqen 1285 m2 tokë/arë, e vlerësuar me 700 lekë/m2 dhe kulturë bujqësore, e vlerësuar me 6040 (gjashtë mijë e dyzet) lekë, vlerësuar në shumën e përgjithshme 905 540 (nëntëqind e pesë mijë e pesëqind e dyzet) lekë, sipas tabelës, që i bashkëlidhet këtij vendimi dhe është pjesë përbërëse e tij.
4. Shpenzimet procedurale, në shumën 123 000 (njëqind e njëzet e tre mijë) lekë, të përballohen nga Drejtoria e Përgjithshme e Rrugëve.
5. Vlera e përgjithshme e shpronësimit, 905 540 (nëntëqind e pesë mijë e pesëqind e dyzet) lekë, të përballohet nga llogaria speciale, e krijuar si transfertë kapitale për t’u përdorur për shpronësimet.
6. Shpronësimi të fillojë e të përfundojë brenda muajit mars 2007.
7. Drejtoria e Përgjithshme e Rrugëve të bëjë likuidimin e pronarit brenda afatit të parashikuar në pikën 6 të këtij vendimi.
8. Ngarkohen Ministria e Punëve Publike, Transportit dhe Telekomunikacionit dhe Drejtoria e Përgjithshme e Rrugëve për zbatimin e këtij vendimi.
Ky vendim hyn  në fuqi menjëherë dhe botohet në Fletoren Zyrtare.

Kryeministri
Sali Berisha











PRONARI, PASURIA E TË CILIT DO TË SHPRONËSOHET SI REZULTAT I NDËRTIMIT TË NJË KANALI, QË SISTEMON UJËRAT, QË DALIN NGA NJË TOMBINO NË KM 29-870 NË SEGMENTIN RRUGOR RROGOZHINË-ELBASAN

	Nr.
	Emri
	Zona kadastrale
	Pasuria
	Sipërfaqja tokë arë
	Çmimi l/m2
	Vlera në lekë
	Kultura jonxhë Vlera në lekë
	Vlera totale e shpronësimit

	1.
	Xhavit Xhemal Ballhysa
	1452
	104/15
105/3
	1285
	700
	899500
	6040
	905 540

	
	Shuma
	
	
	
	
	
	
	905 540



Vlera totale e këtij shpronësimi është 905 540 (nëntëqind e pesë mijë e pesëqind e dyzet) lekë.


